ຈີນເບັ່ງກ້າມຂອງຕົນ ຢູ່ເອເຊຍ ໃນປີ 2014 ໂດຍການຢືນຢັນ ອ້າງເອົາກຳມະສິດ ໃນດິນແດນ (ວີດີໂອ ພາສາລາວ)
ມີຄວາມກັງວົນ ຫລາຍຂຶ້ນນັບມື້ ວ່າ ການອ້າງເອົາກຳມະສິດຂອງຈີນ ໃນດິນແດນຕ່າງໆ ອາດສາມາດນຳໄປສູ່ ການຂັດແຍ້ງກັນໄດ້ ໃນຂະນະທີ່ຈີນມີອິດທິພົນ ຫລາຍຂຶ້ນ.
ອາດບໍ່ມີຫລາຍຄົນທີ່ສັງເກດເຫັນ ແຕ່ວ່າ ໂດຍມາດຕະຖານບາງຢ່າງແລ້ວ ໃນປີ 2014 ຜ່ານມານີ້ ຈີນໄດ້ລ້ຳໜ້າສະຫະລັດ ກາຍມາເປັນເສດຖະກິດທີ່ໃຫຍ່ທີ່ສຸດຂອງໂລກ ແຕ່ວ່າ ຢູ່ຈີນ ມີໜ້ອຍຄົນທີ່ດີໃຈ ນັກລັດຖະສາດການເມືອງ Wang Yiwei ທີ່ມະຫາວິທະຍາໄລ Renmin ໃນປັກກິ່ງ ກ່າວວ່າ ຫລາຍໆຄົນໃນປະເທດຈີນເຫັນວ່າ ຕຳແໜ່ງອັນດັບສູງສຸດ ນັ້ນ ເປັນພາລະ ທ່ານ Wang ເວົ້າວ່າ ແລະກໍບໍ່ແມ່ນແຕ່ກັບຍີ່ປຸ່ນເທົ່ານັ້ນ ການຕັດສິນໃຈຂອງຈີນ ໃນການເອົາຖານເຈາະນ້ຳ ມັນຂະໜາດໃຫຍ່ ໄປຕິດຕັ້ງໄວ້ນອກຝັ່ງທະເລຂອງຫວຽດນາມ ກໍໄດ້ສົ່ງຜົນສະທ້ອນກັບ ໃນທາງລົບ ນອກນີ້ ປັກກິ່ງຍັງໄດ້ມີການຜິດຖຽງກັນຫລາຍຂຶ້ນເລື້ອຍໆ ກັບຟີລິບປິນເຊັ່ນກັນ ຍ້ອນການອ້າງເອົາກຳມະສິດໃນເຂດທະເລຈີນໃຕ້ ບັນຫາຕ່າງໆເຫລົ່ານັ້ນ ເນ້ນໃຫ້ເຫັນເຖິງການທ້າທາຍອັນສະລັບຊັບຊ້ອນ ທີ່ກຳລັງປະ ເຊີນໜ້າຈີນຢູ່ ໃນຂະນະທີ່ຈີນຮັບເອົາບົດບາດທີ່ໃຫຍ່ຂຶ້ນຢູ່ໃນໂລກ ອິງຕາມນັກລັດຖະ ສາດການເມືອງ Jia Qingguo ທີ່ມະຫາວິທະຍາໄລປັກກິ່ງ ທ່ານ Jia Qingguo ເວົ້າວ່າ ໃນປີນີ້ ໃນຂະນະທີ່ໂລກພາກັນຕີຕົວ ອອກຫ່າງຈາກຣັດເຊຍ ສາຍພົວພັນລະຫວ່າງປັກກິ່ງ ກັບມອສໂຄ ກັບອົບອຸ່ນຂຶ້ນ ແຕ່ວ່າ ໃນເວລາດຽວກັນ ຈີນກໍຢື່ນມືໄປຫາເພື່ອນບ້ານອື່ນໆ ຢູ່ໃນຂົງເຂດ ແລະກາຍນັ້ນໄປອີກ ຢູ່ທີ່ອາຟຣິກາ ຈີນກໍກຳລັງຈັດສົ່ງທະຫານໄປຊ່ວຍໃນໜ່ວຍປະຕິບັດງານຮັກສາສັນຕິພາບ ຂອງສະຫະປະຊາຊາດ ຕື່ມຂຶ້ນ ມີທະຫານຈີນເກືອບ 2000 ຄົນ ຢູ່ໃນຊູແດນໃຕ້ ບ່ອນທີ່ ບໍລິສັດຂອງຈີນມີຜົນປະໂຫຍດໃຫຍ່ໆ ໃນດ້ານນ້ຳມັນ ນອກນັ້ນ ຈີນຍັງເພີ້ມທະວີ ການ ປະກອບສ່ວນຂອງຕົນ ໃນການຊ່ວຍຕໍ່ສູ້ກັບເຊື້ອໄວຣັສ ອີໂບລາ ນັ້ນອີກ ໃນດ້ານການພົວພັບກັບສະຫະລັດນັ້ນ ປັກກິ່ງໄດ້ຕົກລົງກັບວໍຊິງຕັນ ທີ່ຈະທຳງານຮ່ວມກັນ ເພື່ອຕໍ່ສູ້ກັບການປ່ຽນແປງຂອງດິນຟ້າອາກາດ ແລະຈີນກໍໄດ້ປະກອບສວ່ນ ໃນການຊ້ອມ ລົບທາງທະເລຮ່ວມກັນກັບສະຫະລັດ ເປັນເທື່ອທຳອິດ ໃນປີນີ້ ນັກວິເຄາະຂ່າວການເມືອງ Victor Gao ຈາກສະມາຄົມການສຶກສາສາກົນແຫ່ງຊາດ ຫລື NAT'L ASSOCIATION OF INT'L STUDIES ຂອງຈີນ ກ່າວວ່າ: ໃນຂະນະທີ່ ປະທານ Xi ຢືນຢັນນະໂຍບາຍຕ່າງປະເທດຂອງຈີນ ຢູ່ໃນຕ່າງປະເທດ ກໍມີຄວາມເປັນຫ່ວງຫລາຍຂຶ້ນເລື້ອຍໆ ກ່ຽວກັບການລວມອຳນາດຂອງທ່ານ ຢູ່ພາຍໃນປະເທດ ໃນເດືອນທັນວານີ້ ປະທານາທິບໍດີສະຫະລັດ ທ່ານບາຣັກ ໂອບາມາ ໄດ້ກ່າວໃຫ້ຂໍ້ສັງເກດ ວ່າ ອິດທິພົນທີ່ເພີ້ມທະວີຂຶ້ນຢ່າງໄວຂອງທ່ານ Xi ນັ້ນ ແມ່ນເປັນໄພອັນຕະລາຍຕໍ່ສິດທິ ມະນຸດ ແລະປຸກຄວາມຮູ້ສຶກຊາດນິຍົມຂອງຊາວຈີນ ໃນທາງທີ່ສ້າງຄວາມເປັນຫ່ວງໃຫ້ແກ່ ບັນດາປະເທດເພື່ອນບ້ານຂອງຈີນ